עצמה את התפקיד של אפיית העוגות, תחום שהייתה מומחית בו. ואכן, העוגות שיצאו תחת ידיה היו לתפארת המאפייה והיו לשם דבר בכל הסביבה כולה. היא נהגה לאפות סוגים מסוגים שונים של עוגות, החל מעוגות שוקולד, עוגות תפוחים, עוגות שמרים, קרם שניט, פחזניות ממולאות קצפת שעוררו את תיאבונם של באי המאפייה, ועוד מיני מאפה ריחניים. כך קרה לא אחת, שמי שהתכוון לקנות רק לחם או חלה לשבת, היה יוצא אף עם עוגה או דבר מאפה בידיו. אך גולת הכותרת, מעשה ידיה של מלכהל'ה, היו עוגות החתונה, שבנתה לפחות מ-3 "קומות". לעיתים, התקיימו אף שתיים שלוש חתונות בשבוע אחד, וכך היו בנמצא במאפייה לפחות שלוש עוגות בעלות 3 קומות, אשר המתינו עד אשר הגיעו בעליהן,  ונטלו אותן בזהירות רבה, שמא לא תיפול אחת ה"קומות" בדרך אל מקום החופה.   בכל אחר צוהריים, לאחר שטבלה במקווה, נהגה מלכה לשוב אל דירת המשפחה ולבשל  ארוחה טובה למשפחתה. למלכה היה תמיד מבט עצוב בעיניים, ואין פלא בכך. מלכה איבדה את  ילדתה פרידה, כשזו הייתה כבת 8 שנים. למען האמת, מן היום שבו נולדה הילדה, לא היה לה רגע של מנוחה. הילדה סבלה מקוצר נשימה חמור ומשיעולים עד כדי חשש לחנק,